ΓΡΑΠΤΗ ΕΡΩΤΗΣΗ E-0264/02

υποβολή: Camilo Nogueira Romn (Verts/ALE) προς το Συμβούλιο

(8 Φεβρουαρίου 2002)

Θέμα: Θάνατοι, βασανιστήρια και εξαφανίσεις στην Τσετσενία

Οι αστικές οργανώσεις ανθρώπινων δικαιωμάτων και οι ενώσεις μητέρων ρώσων στρατιωτών εξακολουθούν να καταγγέλουν θανάτους, βασανιστήρια και εξαφανίσεις στην Τσετσενία, που γίνονται στο πλαίσιο δριμύτερης εκστρατείας του ρωσικού στρατού ο οποίος φαίνεται ότι μετά τις 11 Σεπτεμβρίου αφέθηκε ελεύθερος να καταπνίγει παντί τρόπω το κίνημα για την ανεξαρτησία της Τσετσενίας, επιτιθέμενος κατά του άμαχου πληθυσμού και παραβιάζοντας τα ανθρώπινα δικαιώματα.

Ποιά είναι η θέση του Συμβουλίου έναντι της συμπεριφοράς αυτής ενός κράτους, όπως το ρωσικό, που θεωρείται φιλικό προς τα κράτη της ΕΕ·

Απάντηση

(21 Μαΐου 2002)

Η ΕΕ έχει σημειώσει με βαθειά ανησυχία τις εκθέσεις της ομάδας βοήθειας του ΟΑΣΕ, της Κοινοβουλευτικής Συνέλευσης του Συμβουλίου της Ευρώπης, καθώς και των ΜΚΟ Memorial και Γιατροί χωρίς σύνορα. Με βάση αυτές και άλλες εκθέσεις, η ΕΕ έθεσε το ζήτημα της κατάστασης στην Τσετσενία σε όλες τις πρόσφατες συναντήσεις πολιτικού διαλόγου με τη Ρωσία και θα συνεχίσει να το πράττει. Αυτό δεν αποτελεί έκπληξη, εφόσον η ΕΕ επανειλημμένως εκφράζεται σεψηλούς τόνους και με σαφήνεια εναντίον όλων των παραβιάσεων των ανθρωπίνων δικαιωμάτων καθώς και εναντίον της αθλίας κατάστασης του αμάχου πληθυσμού IDP (ατόμων εκτοπισθέντων στο εσωτερικό της χώρας) και των προσφύγων στην Τσετσενία. Η ΕΕ συνεπώς έχει λάβει στάση αρχής, καθιστώντας σαφές στη Ρωσία ότι, εφόσον η Τσετσενία βρίσκεται σε αναταραχή, η ΕΕ θα εξακολουθήσει να ασκεί ισχυρή πίεση για ναπάρξουν αλλαγές.

Είναι σαφές ότι η ΕΕ καταδικάζει εντονότατα κάθε τρομοκρατική ενέργεια, πάντοτε δεπό τον όρο ότι η καταπολέμηση της τρομοκρατίας και του εξτρεμισμού θα πρέπει να ασκείται μέσα στα πλαίσια κράτους δικαίου και με πλήρη σεβασμό των ανθρωπίνων δικαιωμάτων. Η χωρίς διάκριση χρήση βίας θα έχει ως μόνο αποτέλεσμα τη δημιουργία μακροχρονίων προβλημάτων.

Το Συμβούλιο πιστεύει ότι αυτό αναγνωρίζεται όλο και περισσότερο στη Ρωσία. Πράγματι, έχουν γίνει μερικά βήματα προς τη σωστή κατεύθυνση, αλλά με καθυστέρηση και χωρίς να έχουν προχωρήσει αρκετά. Συγκεκριμένα η ΕΕ χαιρέτισε δηλώσεις του Προέδρου κ. Putin ότι θα δικάζονται και θα καταδικάζονται τα μέλη των ρωσικών ενόπλων δυνάμεων που θα είναιπεύθυνα για παραβιάσεις των ανθρωπίνων δικαιωμάτων. Η ΕΕ ευελπιστεί ότι οι ρωσικές αρχές θα εκπληρώσουν αυτή τηνποχρέωση, και θα εμποδίσουν κάθε παραβίαση ανθρωπίνων δικαιωμάτων στο μέλλον.

Τέλος, η ΕΕ έχει την πεποίθηση ότι μόνο μία πολιτική λύση μπορεί να επιλύσει τη σύγκρουση της Τσετσενίας. Για το λόγο αυτόν, το Συμβούλιο έχει τη σταθερή, και κατόπιν ώριμης σκέψης, πεποίθηση ότι η δέσμευση είναι ο καλύτερος τρόπος με τον οποίο η ΕΕ μπορεί να καταβάλει προσπάθειες για τη βελτίωση της κατάστασης στην Τσετσενική Δημοκρατία της Ρωσικής Ομοσπονδίας. Η στρατηγική εταιρική σχέση της Ένωσης με τη Ρωσία επιτρέπει αφ' εαυτής την πλήρη και ειλικρινή συζήτηση των θεμάτων αυτών.

Τους προσεχείς μήνες προβλέπεται επίσκεψη της Τρόικας των Αρχηγών Αποστολών της ΕΕ στη Μόσχα. Αυτή η επίσκεψη θα αποτελέσει σημαντική ευκαιρία για την ΕΕ να εκτιμήσει η ίδια την κατάσταση.